Vi har planlagt at flytte sammen med mine svigerforældre. Det vil give os mulighed for at spare op til vores drømmehus. Men kan vi holde ud at bo under samme tag i et år? Vi skal bo i kælderen, hvor der hverken er køkken eller bad, så vi skal være sammen hver dag. Mine svigerforældre er søde og rare, men jeg er skeptisk over for planen. Min mand synes, det er alle tiders idé, men det er jo også hans forældre. Vi bor billigt, og alternativt kan vi blive boende og vente to-tre mere med at købe hus. Bliver mine svigerforældre sure, hvis jeg siger nej til tilbuddet om at flytte ind hos dem? Jeg håber, du kan fortælle mig, hvad der er det rigtige at gøre.
Du skal bestemt lytte til din mavefornemmelse, for jeg er enig i, at det ikke er en god idé at flytte sammen med dine svigerforældre. Selv om det vil give en økonomisk gevinst, er det bedre at vente. Det skal du melde ud. Ingen bliver sure på dig.